HERØY ROTARY

05.02.24 Medlemsmøte Herøy Rotaryklubb, Sanitetshuset, kl. 19.30

23 medlemmar møtte. Opningssong var «Den fyrste song»

Velkomst ved president Leif-Jon Hansen. 3 minutters innlegg ved Lilly-Åse Skogen. Ho snakka om skjebner i forhold til krig, og då først og fremst born i Gaza. Vi får desse skjebnene rett inn i stova vår via media, og kva kan vi gjere? Har enkeltpersonar noko å bidra med? Alle kan gjere noko på ulike nivå, og Rotary bidreg også gjennom sitt arbeid, meiner ho.

Ingjerd Woldstad, pensjonist, opprinneleg frå Leikong, no flytta tilbake, hadde presentasjonen «Berlinborna som kom til Herøy på ferieopphald etter krigen. Litt om bakgrunnen for ordninga, litt om familiene som tok mot dei, og litt om borna». Motivasjonen bak arbeidet Woldstad har gjort, er den tyske venninna ho har frå denne tida, og samarbeidet ho har hatt med søstera si, Dagrunn.

Ho fortel at situasjonen i Berlin var svært dårleg etter krigen. Byen låg i ruinar, det kom store mengder internflyktningar frå aust-Berlin, det var stor materiell naud, og mange svalt. Som ein del av eit forsoningsarbeid vart mange barn sendt på ferie til Noreg.

Mellom 10-15 000 barn vart sende til Noreg, men det er ikkje noko felles arkiv over kven desse barna var eller kvar dei var. Noreg kom litt seinare i gong med dette arbeidet enn Sverige, men fleire organisasjonar var med, t.d. Redd barna og Røde kors.

Ho viste litt av filmen «Sommerbarna», og ho snakka om korleis norgesvennen Willy Brandt var ein pådrivar for dette arbeidet.

Woldstad fortalde om nokre av familiane som tok imot barn i Herøy; familien Eggesbø, familien Leikangerør og familien Teige. Ho viste bilete og fortalde forskjellige episodar frå besøka. Mange har halde kontakten alle desse åra.

Presidenten overrakk Rotary-koppen litt på overtid, Kjellbjørn informerte om programmet neste veke, og Anlaug tok/minte om påmelding til torskemiddagen i mars.

Ingunn Pettersen

referent